
	Informatīvais ziņojums
Informatīvais ziņojums par ārkārtas situācijas novēršanu veselības aprūpes pakalpojumu pieejamībā
	Priekšlikums
   Norādām, ka saskaņā ar Likumu par budžetu un finanšu vadību budžeta finansētu institūciju, budžeta nefinansētu iestāžu un pašvaldību, kā arī kapitālsabiedrību, kurās ieguldīta valsts vai pašvaldību kapitāla daļa, vadītāji ir atbildīgi par Likumā par budžetu un finanšu vadību noteiktās kārtības un prasību ievērošanu, izpildi un kontroli, kā arī par budžeta līdzekļu efektīvu un ekonomisku izlietošanu atbilstoši paredzētajiem mērķiem. Ņemot vērā, ka atbilstoši MK 13.04.2004. noteikumiem Nr.286 “Veselības ministrijas nolikums” Veselības ministrija (turpmāk - VM) ir vadošā valsts pārvaldes iestāde veselības nozarē, atzīmējam, ka VM ir atbildīga par piešķirtā finansējuma sadalījumu, valsts budžeta līdzekļu efektīvu, racionālu un ekonomisku izlietošanu, kā arī finansējuma izlietojuma kontroli atbilstoši paredzētajiem mērķiem.
       Vienlaikus vēršam uzmanību, ka veselības aprūpes pakalpojumu tarifu pārskatīšana uz trim mēnešiem (atbilstoši ziņojumā norādītajam nepieciešamais finansējums 2023.gadam ir 15 346 845 euro)  nozīmē četras reizes lielāka papildu valsts budžeta finansējuma apmēra ietekmi uz turpmākajiem gadiem ik gadu, t.i., 61 387 380 euro. 

